เรื่องร้องเรียน (สอบถาม,ถนน,ความปลอดภัย,ร้องเรียน) วันที่ 2023-01-24 09:37:34 — แขวงห้วยขวาง เขตห้วยขวาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660000648

ขอให้เร่งตรวจสอบการต่อเติมบ้านผิดกฎหมาย บริเวณบ้านเลขที่ .... ซอยลาดพร้าว 34 (ซอยศรีสุข) ถนนลาดพร้าว  เขตห้วยขวาง  จุดสังเกต เข้าซอยลาดพร้าว 34 ประมาณ 600 เมตร จะพบสี่แยก ให้เลี้ยวซ้าย จะเจอสี่แยกอีกครั้ง ให้เลี้ยวขวา จะพบทาวน์เฮ้าส์ หลังที่ 4 ที่มีการต่อเติมผิดกฎหมาย คาดว่าไม่ได้ทำการขออนุญาตต่อเติม เพราะมีลักษณะสร้างยื่นออกมาจากเขตที่ดินของตนเอง ทั้งด้านหน้าบ้านและด้านหลังบ้าน โดยด้านหลังบ้านยื่นเข้าไปในที่ดินของบุคคลอื่น มีการติดตั้งเครื่องปรับอากาศ (แอร์) และท่อระบายอากาศติดด้านหลังบ้านซึ่งอยู่บนที่ดินของบุคคลอื่น และส่งกลิ่นเหม็นเป็นอย่างมากส่วนด้านหน้าบ้าน สร้างกันสาดไปบนถนนสาธารณะ และทำการตากผ้าบนถนน เนื่องจากพบว่าส่วนที่สร้างยื่นออกมาผุพัง เหมือนจะหลุดตกลงมา เกรงว่าจะเป็นอันตราย จึงประสงค์ให้เร่งเข้ามาตรวจสอบ พบเห็นมาประมาณ 3-4 ปี และเมื่อวันที่ 17 มีนาคม 2565 ผู้ร้องทราบว่า กรุงเทพมหานคร โดยสำนักงานเขตห้วยขวาง ได้ตรวจสอบเรื่องร้องเรียน พบว่าอาคารเลขที่ ... เป็นทาวน์เฮ้าส์ที่ก่อสร้างมานานแล้ว ซึ่งในส่วนของอาคารที่รุกล้ำที่สาธารณะนั้น เจ้าของอาคารได้ทำการแก้ไขแล้ว ส่วนของการต่อเติมอาคารนั้นขณะนี้อยู่ระหว่างตรวจสอบกรรมสิทธิ์ที่ดิน เพื่อออกคำสั่งให้แก้ไขอาคารแก่เจ้าของกรรมสิทธิ์ แต่จนถึงวันที่ 29 พฤษภาคม 2565 ยังคงพบเห็นว่า บ้านหลังดังกล่าว ไม่ได้ทำการรื้อถอน ทั้งที่สำนักงานเขตห้วยขวางตรวจสอบ แล้วว่ามีการต่อเติมบ้านผิดกฎหมาย ด้วยเหตุนี้ ผู้ร้องจึงประสงค์ให้หน่วยงานที่เกี่ยวข้องเร่งดำเนินการตรวจสอบกรรมสิทธิ์ที่ดิน และแก้ไขปัญหาดังกล่าวโดยเร็ว เบื้องต้นได้รับทราบรายงานผลจากกรุงเทพมหานคร โดยสำนักงานเขตห้วยขวาง ฝ่ายโยธาตรวจสอบแล้ว ได้มีหนังสือแจ้งอาคารข้างเคียงเลขที่ ... เพื่อสอบถามความพึงพอใจในการแก้ไขปัญหาเรื่องร้องเรียนของเจ้าของอาคารเลขที่ ... (อ้างอิงตามรหัส นร02650045474) แต่ผู้ร้องแจ้งว่าปัจจุบัน (วันที่ 6 มกราคม 2566) บ้านหลังดังกล่าว ยังไม่ได้ทำการรื้อถอน และทราบว่าไม่มีเจ้าหน้าที่ลงพื้นที่ตรวจสอบแก้ไขปัญหาดังกล่าวแต่อย่างไร ประกอบผู้ร้องแจ้งเรื่องร้องเรียนมาเป็นระยะเวลานานแล้ว จึงประสงค์ให้เร่งดำเนินการตรวจสอบการต่อเติมบ้านผิดกฎหมายใหม่อีกครั้ง 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata